cyanic-selkie/wikianc huggingface dataset:
Middelalderens filosofi
Middelalderfilosofiens vesen
Et av de mer tungt debatterte emner i perioden var i spørsmålet tro versus fornuft. Både Avicenna og Averroës, som begge var pensum på de nyopprettede universiteter i Europa, lente seg begge mer mot fornuft enn tro. Augustin av Hippo, hvis sentrale filosofiske tema var innenfor menneskets natur og skjebne, Kristi frelsesverk, og forholdet mellom kirken og verden, hevdet at han ville aldri tillate at hans filosofiske undersøkelser gikk hinsides Guds autoritet. Anselm av Canterbury, skolastikkens grunnlegger og kjent for sitt ontologiske gudsbevis og den objektive forsoningslære, forsøkte å forsvare hva han så på som et angrep på troen med en tilnærming som tillot både tro og fornuft. Den augustinske løsningen på problemet tro og fornuft var i den ordnete rekkefølgen først å tro, deretter å søke forståelse.
Den tidlige kristne filosofi
Grensene til den tidlige middelalderperioden var preget av kontroversielle spørsmål. Den begynte med Augustin av Hippo i Nord-Afrika, som strengt sett tilhørte overgangen fra den antikke perioden, og endte med de siste gjenvinningene av lærdom på slutten av 1000-tallet, på begynnelsen av høymiddelalderen.
Etter at den vestlige delen av Romerriket falt sammen, havnet vestlige Europa i det som har blitt kalt for «de mørke århundrene». Klostrene var blant de få stedene hvor formell akademisk lærdom fortsatt eksisterte, noe som kan bli sett på som et resultat av en klosterregel fra sankt Benedikt i år 525 som krevde at munkene leste Bibelen daglig, og hans forslag at i begynnelsen av fasten skulle en bok bli gitt til hver munk. I senere tid ble munker benyttet for å lære opp administratorer og kirkemenn. Klostrene ble sentre for avskrift og bevarelse av skrifter, både hellige som verdslige.
Tidlige kristne tanker, særlige i den patristiske perioden, tenderte mot å være religiøst erkjennende og mystisk, og lente seg mindre på fornuft og logiske argumentasjon. Den la også større vekt på den tidvis mystiske læren til Platon, og mindre på den systematiske tenkingen til Aristoteles. En grunn var at mye av Aristoteles' skrifter var blitt ukjent i Vest-Europa i denne perioden, blant annet for at kunnskapen i å lese gresk ikke var omfattende. De lærde støttet seg på oversettelser fra Boëthius til latin av Aristoteles' Om kategoriene (som plasserte hvert objekt i menneskelig fatteevne i en av ti kategorier, av middelalderens tenkere kjent som praedicamenta) og det logiske verket Om fortolkningen, og hans latinske oversettelse av Isagoge («Introduksjon»), som var den hedenske filosofen Porfyrios greske kommentarer til Aristoteles' Om kategoriene. Boëthius' oversettelse ble en standard lærebok ved skoler og universiteter i middelalderen og var avgjørende i utviklingen av middelalderens teologisk-filosofiske utvikling innenfor logikk og universaliestriden.
To romerske filosofer hadde stor innflytelse på utviklingen: Augustin og Boëthius.
Augustin av Hippo (354 – 430) er vurdert som den største av kirkefedrene. Han er hovedsakelig teolog og en trosoppbyggende andaktsforfatter, men mye av hans skrifter er også filosofisk. Hans temaer omhandler spørsmål om sannheten, Gud, den menneskelige sjel, historiens mening, staten, synd, og frelse. I over tusen år var det knapt noe latinsk teologisk verk som ikke siterte og tok hensyn til hans skrifter. En del av hva han skrev hadde innflytelse på utviklingen av tidlig moderne filosofi som Descartes.
Anicius Manlius Severinus Boëthius (480 – ca. 525) var en kristen filosof som ble født i Roma av en gammel, innflytelsesrik familie. Hans påvirkning på den tidlige middelalderen var også stor. Han hadde til hensikt å oversette alle verkene til Aristoteles og Platon fra de originale greske tekstene og til latin, og han fikk oversatt, som nevnt over, Aristoteles' Om kategoriene og Om fortolkningen, og skrev egne kommentarer til disse verkene. Dessuten oversatte han Porfyrios' Isagoge, og skrev også kommentarer til dette verket. Dette introduserte universaliestriden til middelalderens verden. Boëthius mest populære verk er Filosofiens trøst (Consolatio philosophiae), som han skrev i fengslet, mens han ventet på å bli henrettet, mistenkt for å støtte Østromerriket i Bysants.
Den første betydelige gjenoppdagelsen av lærdommen i Vest-Europa kom da Karl den store, rådet av Peter av Pisa og Alcuin av York, til å trekke til seg lærde fra England og Irland, og ved keiserlig lov i 787 å etablere skoler i hvert kloster i hans rike. Disse skolene, fra hvor betegnelsen Skolastikk er avledet, ble midtpunktene for middelalderens lærdom og lærling.
Johannes Scotus Eriugena (ca 815 – 877), etterfølger til Alcuin av York som overhode av palasskolen, var en irsk teolog og nyplatonisk filosof. Han er kjent for sine oversettelser og kommentarer til verkene av Pseudo-Dionysius, som man da trodde tilhørte den apostiske tidsalder (urkistendommen). På denne oppsto det også flere doktrinære strider som om Gud hadde forutbestemt at en del ville bli frelst og andre fordømt. Johannes Scotus Eriugena ble innkalt for å megle og avgjøre striden. På samme tid fremmet Paschasius Radbertus viktige spørsmål om Kristi vesen ved nattverden. Var verten den samme som Kristi historiske kropp? Hvordan kan den være tilstede ved så mange steder og så mange ganger? Radbertus argumenterte at Kristi virkelige legeme tilstede, tilsløret av framtoningen av brød og vin, og er tilstedeværende ved alle steder og ved alle tider ved hjelp av Guds ufattelige makt.
Denne perioden var også vitne til en gjenfødelse av lærdom, Ved klosteret Fleury i Frankrike etablerte Theodulphus, biskop av Orléans, en skole for unge adelsmenn som var blitt anbefalt der av Karl den store. Ved midten av 800-tallet var skolen en av de mest omfattende som var etablert i Vest-Europa, og forskere som Lupus av Ferrières (død 862) reiste dit for å rådføre seg med skolens bibliotek. Senere, under Abbo av Fleury (abbed 988-1004), overhode av den reformerte klosterskolen, nøt Fleury sin andre gullalder.
Remigius av Auxerre, ved begynnelsen av 900-tallet, produserte kommentarer på klassiske tekster Aelius Donatus, Priscian, Boëthius, og Martianus Capella. Den karolinske perioden ble fulgt av en mindre tid som igjen var «mørk» som igjen ble fulgt av den siste gjenfødelse av lærdom på 1000-tallet, noe som hadde sin årsak i gjenoppdagelsen av greske tanker som kom fra arabiske oversettelser, og muslimske bidrag som Avicennas bok Om sjelen.
Høymiddelalderen
På 1200- og tidlig på 1300-tallet var høydepunktet for skolastikken. Tidlig på 1200-tallet var kulminasjonen av gjenoppdagelsen av gresk filosofi. Oversettelseskoler vokste opp i Italia og på Sicilia, og deretter i resten av Europa. Lærde som Adelard av Bath reiste til Sicilia og til den arabiske verden, oversatte verker om astronomi og matematikk, inkludert den første fullstendige oversettelsen av Euklids Elementer. Mektige normanniske konger samlet til seg lærde menn fra Italia og andre områder til sine hoff som et tegn på deres prestisje. Wilhelm av Moerbeke fra Flandern tok på seg arbeidet med oversettelser og utgaver av gresk tenkning fra gresk tekster på midten av 1200-tallet og som bidro til å danne seg et klarere bilde av gresk filosofi, og i særdeleshet Aristoteles som til da var gitt av arabiske versjoner, som tildels hadde forvrengt og forvansket forholdet mellom de filosofiske systemene til Platon og Aristoteles. Hans verker utgjorde også grunnlaget for betydelige kommentarer som fulgte.
Universitetene utviklet seg i de større byene i Europa på denne tiden, og rivaliserende geistlige ordener innenfor kirken begynte å kjempe om politisk og intellektuell kontroll over de store lærestedene. To hovedordener som ble dannet i denne perioden var fransiskanere og dominikanere. De førstnevnte ble grunnlagt av Frans av Assisi i 1209. Deres ledere på midten av århundret var Bonaventura, en tradisjonalist som forsvarte teologien til Augustin og filosofien til Platon, og aksepterte kun en liten del av Aristoteles som hadde en nyplatonistiske elementer. Ved å følge Anselm slo Bonaventura fast at fornuften kan kun avdekke sannheten når filosofien var blitt opplyst av den religiøse tro. Andre betydningsfulle fransiskanske forfattere var Duns Scotus, Petrus Aureolus, og William av Ockham.
I kontrast ble den dominikanske orden grunnlagt av spanske Dominicus i 1215 og som la større vekt på bruken av fornuft og gjorde omfattende bruk av nye aristotelesiske kilder fra Østen og fra mauriske Spania. De store dominikanske tenkerne i denne perioden var Albertus Magnus og (særlig) Thomas Aquinas, som ga en kunstferdig syntese av gresk rasjonalisme på fornuft og argumentasjon, og var en av de første til å gjøre nytte av de nye oversettelsene av Aristoteles' metafysiske og epistemologisk (erkjennelsesteoretisk) skrifter. Dette var en betydelig avreise fra den nyplatonske og augustinske tenkningen som hadde dominert mye av den tidlige skolastikken. Aquinas viste hvordan det var mulig å benytte mye av filosofien til Aristoteles uten å falle i «feilene» til kommentarene til Averroes.
Autoritet, fortolkning og omveier
Middelalderens filosofer ville at autoriteten skulle være absolutt, men møtte problemet at autoritetene ikke var enig med nyere oppnådd kunnskap, eller deres synsvinkel. En formell karakteristisk funnet i middelalderens filosofiske tekster er sitater av autoritative tekster, eksempelvis Bibelen eller Aristoteles. En måte å bende og tilpasse argumenter med autoritetene var å tolke dem. Grunnen var at Bibelen var å se på som den øverste sannhet som kom fra Gud selv, men samtidig var Bibelen preget av selvmotsigelser og urimeligheter (som stred mot fornuften) som måtte forklares og sannsynliggjøres.
I høymiddelalderen kom en bølge av systematisering hvor teologene sto overfor de problemer som Guds egen bok stilte i de tilsynelatende absurde eller umoralske standpunkter (eksempelvis at patriarkene Abraham, Isak og Jakob, hadde flere koner noe Kirken forfektet strengt forbud mot). Teologene søkte da hjelp i tolkninger og gå bak de rent ytre handlingene for å forlike motstridende utsagn, og benytte seg av figurale eller allegoriske tolkninger for finne det man søkte i en annen eller dypere mening enn den bokstavelige. Allegoriske tolkninger var vanlig i antikken, og ble overtatt av de kristne. Ikke minst hadde de stor betydning for å knytte forbindelsen mellom Det gamle testamente og Det nye testamente. Begivenheter i Det gamle testamente er «typer» eller «figurer» på begivenheter i Det nye testamente, det vil si typologi. Eksempelvis framhevet Paulus parallellen mellom Adam og Jesus Kristus, en parallell som framkommer hyppig i middelalderens teologi og forkynnelse. En tilsvarende parallell mellom Eva og Maria var også utbredt.
Emner i middelalderens filosofi
Alle de ulike retningene av dagens filosofi var en del av middelalderens filosofi, som også omfattet de områder av filosofien som var blitt etablert av hedenske filosofer i antikken, i særdeles Aristoteles. Imidlertid ble den disiplinen som nå blir kalt for religionsfilosofi, var en unik utvikling av middelalderen, og mange av de problemer som definerte emnet fant først sin form i middelalderen, og i former som er gjenkjennbar i dag.
Teologi
Middelalderfilosofien er i sitt vesen teologisk. Emner diskutert eller utviklet i denne perioden er blant annet:
Metafysikk
Etter gjenoppdagelsen av Aristoteles' bok Om metafysikken på midten av 1100-tallet, skrev mange skolastikere kommentarer på dette verket (i særdeleshet Aquinas og Scotus). Problemet med det universale, universaliestriden, som er debatten om hvilken ontologisk status som tilkommer universaliene. De ulike posisjonene i denne debatten skiller seg i spørsmålet om universaliene (allmennbegrepene), partikulariene (enkelttingene) eller begge deler er reelle. Andre emner var:
Estetikk
For middelalderens filosofer sto Gud bak alt. I henhold til Pseudo-Dionysios var hver ting som er skapt, er imago dissimilis, et «u-likt bilde» av Gud. «Fra Gud kommer det lys som er et bilde på guddommen». Hver ting er vakker ved at den avspeiler den absolutte skjønnhet i tingenes opphav. Johannes Scotus Eriugena, som oversatte Pseudo-Dionysios til latin, slo fast at universitet som helhet er et maximum lux, det høyeste lys, «som åpenbarer de utallige arter er erkjennbare ting», og derfor er enhver ting som eksisterer et lys for mennesket, noe som peker videre til middelalderens lysmystikk, slik det blant annet kom til uttrykk i middelalderkatedralene.
Naturfilosofi
I naturfilosofien og vitenskapsfilosofien var middelalderens filosofer hovedsakelig påvirket av Aristoteles. Imidlertid fra 1300-tallet og framover var det en økende grad av matematisk resonnering i naturfilosofien som foreberedte vegen for framveksten av vitenskap i den tidlige moderne tid. Betydningsfulle figurer var William Heytesbury og William av Ockham. Andre bidragsytere var Albert av Sachsen, John Buridan, og Nicholas av Autrecourt. Det har også blitt hevdet at det var ingen radikalt brudd mellom den intellektuelle utviklingen i middelalderen og utviklingen i renessansen og den tidlige moderne tid.
Logikk
Józef Maria Bocheński, teolog og logikkhistoriker, har vurdert middelalderen som den ene av tre store perioder innenfor logikkens historie. Fra Abelards tid og fram til midten av 1300-tallet har de skolastiske forfatterne forbedret og utviklet Aristoteles' logikk til en bemerkelsesverdig grad. I de tidligere tider hadde forfattere som Peter Abelard skrevet kommentatorer til verker om Den gamle logikk (Logica nova), det vil si Aristoteles' Om kategoriene, Om fortolkning og Isagoge av Porfyrios. Senere kom det nye undersøkelser av logikken, og nye logiske og semantiske oppfattelser ble utviklet. For utviklingen av middelalderens logikk, se insolubles («uoppløselighetene»), om modalitetene, forpliktelsene, begrepenes eiendeler, teorier om entallsbegreper, syllogisme, og sophismata. Store bidragsytere av middelalderens logikk var Albert av Sachsen, John Buridan, John Wyclif, Paulus Venetus, Peter av Spania, Richard Kilvington, Walter Burley, William Heytesbury, og William av Ockham.
Sjelens filosofi
Middelalderens filosofi om sjelen er basert på Aristoteles' De Anima (Om sjelen), et annet verk som ble oppdaget av det latinske Vest-Europa på 1100-tallet. Det ble sett på som en gren av naturfilosofien. En del emner innenfor dette området var:
Filosofer innenfor dette området var blant annet Augustin, Duns Scotus, Nicolaus fra Autrecourt, Thomas Aquinas, og William av Ockham.
Johannes Kühn
Johannes Kühn (født 19. november 1991) er en tysk skiskytter.
Han representerte Tyskland under Vinter-OL 2018 i Pyeongchang, hvor han ble nummer 58 på normaldistansen.
An Enemy to the King
An Enemy to the King er en amerikansk stumfilm fra 1916, regissert av Frederick A. Thomson.
Handling
Ved å bruke fengslingen til Julie de Varions far som drivkraft, sender hertugen av Guise henne for å arrestere opprøreren Ernanton de Launay.
Men Launay forelsker seg i Julie, og sammen vender de tilbake til hertugen.
Jonatan Vedvik
Sesongen 2017
Vedvik deltok i UM innendørs 2017, og kom der på sjetteplass på 1500 meter i G17-klassen. Utendørs deltok han i Junior-NM i friidrett 2017, der han kom på åttendeplass på 5000 meter, og han deltok i Ungdomsmesterskapet i friidrett 2017, der han kom på femteplass på 3000 meter i G17-klassen. Han vant G17-klassen under NM i terrengløp 2017, lang løype.
Sesongen 2018
Han deltok i Sentrumsløpet i Oslo i april, og kom på tredjeplass på 10 km i klasse 18–19 år. Under Junior-NM i friidrett 2018 kom han på sjuendeplass på 5000 meter i U20-klassen. Han kom på fjerdeplass i juniorklassen under NM i terrengløp 2018, lang løype, og ble tatt ut til å delta i Nordisk mesterskap i terrengløp 2018 på Island, der han kom på sjuendeplass i U20-klassen, og fikk gull i lagkonkurransen. Han deltok også i EM i terrengløp 2018 i desember, der han kom på 59.-plass i U20-klassen, og Norge vant der lagkonkurransen.
Sesongen 2019
Han deltok i NM i friidrett 2019, og kom der på tiendeeplass på 5000 meter. Han deltok i Nordisk juniormesterskap i friidrett 2019 (U20), og fikk der bronse på 5000 meter. Under Junior-NM i friidrett 2019 vant han på 5000 meter i U20-klassen.
Han vant 10 km i U20-klassen under Oslo Maraton, og vant Norgesløpet, der han satte norsk aldersrekord på 5 km med 14:26. Under NM i terrengløp 2019, lang løype, kom han på tredjeplass i juniorklassen. Han kom på 16.-plass i Hytteplanmila 2019, med tiden 29:48, og deltok i Nordisk mesterskap i terrengløp 2019, der han fikk bronse i juniorklassen, bak Håkon Stavik fra Norge og Joel Ibler Lillesø fra Danmark. Norge vant der lagkonkurransen i juniorklassen. Det internasjonale friidrettsforbundet (IAAF) rangerte Vedvik som nummer 2 i Europa, bak Jakob Ingebrigtsen, og nummer 13 i verden, på 10 km gateløp i U20-klassen.
Under EM i terrengløp 2019 kom han på 47.-plass individuelt, i U20-klassen, og Norge fikk der sølv i lagkonkurransen bak Storbritannia.
Sesongen 2020
Vedvik vant 1500 meter i klassen G20-22 under Ungdomsmesterskapet i friidrett innendørs 2020. Utendørs deltok han i U23-klassen under Junior-NM i friidrett 2020, og fikk der sølv på 1500 meter og bronse på 5000 meter. Han kom på 13.-plass på 5000 meter under NM i friidrett 2020, og kom på sjuendeplass under Hytteplanmila 2020.
Referanser
<References />
The Caesars (TV-serie)
The Caesars er en britisk miniserie på fem episoder som gikk på ITV i 1968. Serien omhandler livene til keiserne i det gamle Roma. TV-serien er laget i sort-hvitt og ble produsert av Philip Mackie. Den dekker et lignende dramatisk territorium som BBCs senere innspilling av Jeg, Claudius (1976).
Roller
De viktigste rollene besto av:
13. serierunde i Toppserien 2023
Alle kampene i '''13. serierunde i Toppserien 2023''' er terminfestet til tirsdag 6. juni.
Élie-Miriam Delaborde
Élie-Miriam Delaborde, også Eraïm-Miriam Delaborde, (født 7. februar 1839, død 9. desember 1913) var en fransk pianist og komponist. Han antas å være sønn av den franske komponist Charles Valentin Alkan.
Kashmir (andre betydninger)
Kashmir eller Kasjmir viser hovedsakelig til den omstridte nordvestlige regionen av det indiske subkontinentet som deles mellom India, Pakistan og Folkerepublikken Kina.
Det kan også vise til:
Stora alvaret
Stora alvaret er et 37 kilometer langt og 10 kilometer bredt område med alvarmark i Mörbylånga kommune, på den sørlige halvdelen av øyen Öland, helt sørøst i Sverige. Samlet areal er om lag 260 km². Selv om området ligger vest i Østersjøen, er det botanisk beslektet med alvarområdene i Baltikum, Russland og Sentral-Asia. Alvaret utgjør 1/4 av Ölands areal og ligger på kalkstein fra ordovicium. Stora alvaret er vernet både nasjonalt, og globalt på UNESCOs verdensarvsliste – sammen med det tilstøtende Södra Ölands kulturlandskap som starter umiddelbart vest for alvaret og strekker seg ned til Kalmarsundet. Stora alvaret er trolig verdens støste alvarområde, og inngår i EUs nettverk av særlig viktige verneområder – Natura 2000.
Geologi og naturforhold
Alvarområdet er preget av ulike geologiske epoker. Selve kalksteinsflaten er skurt ut av istider lenge før istidene i nyere tid. Kalksteinen er om lag 500 millioner år gammel og er dannet, slik den nå framstår, i ordovicium, og inneholder en rekke fossiler. I siste istid ble hele Öland presset ned i havet, men hevet seg over havnivå for ca. 11 000 år siden, og opplevde både isskuring og noe moreneaktivitet med opphopning av rullestein langs Kalmarsundet. Alvaret forble helt bart, og det tynne jordlaget på maksimalt 2 cm har lagret seg opp i løpet av de siste om lag 7 000 årene.
Kalksteinsgrunnen på Stora Alvaret gjør området botanisk interessant til tross for at jordlaget er tynt. En rekke plantearter har sitt eneste nordiske biotop i Stora alvaret. Blant de artene som er endemiske (bare finnes her), hører blant annet ølandsmalurt (Artemisia oelandica), en art i malurtslekta.
Det er lite trær på alvaret, og i historisk tid har det vært brukt som beitemark. Nedbeitingen bidrar til å forhindre tilgroing av det unike planteområdet. Midt på alvaret ligger Möckelmossen, en alvarsjø som er svært grunn, og som har noe fugleliv med bl.a sandlo og gråstrupedykker.
Det finnes også alvarlandskap helt sør på Gotland og på små lokaliteter i Västergötaland, men Stora alvaret er med sine 260 km² det helt dominerende biotopet av denne typen i Europa. Lengre sør i alvaret ligger jernalder-borgen Eketorp.
Unicast
Unicast er et begrep som brukes i datanettverk for å betegne trafikk som går fra en enkelt maskin til en annen.
Operasjon Shingle
Operasjon Shingle var den allierte landsettingen ved Anzio i Italia under andre verdenskrig. Hensikten var å gå rundt tyske styrker og muliggjøre et angrep mot Roma. Operasjonen startet 22. januar 1944.
The Enemy
The Enemy er en amerikansk stumfilm fra 1916, regissert av Paul Scardon.
Sivert Bakken
Sivert Guttorm Bakken (født 18. juli 1998) er en norsk langrennsløper, skiskytter og syklist som representerer Vingrom IL og Lillehammer Cykleklubb. Han var i perioden 2014–2017 elev ved NTG Lillehammer.
Bakken vant sin første WC i fellesstarten i Holmenkollen 20. mars 2022.
2014/15
Bakken deltok ved Junior-NM i skiskyting 2015, der han vant normaldistansen, og kom på 5.-plass på sprinten. Ved sykkelløpet Ilsetra opp 2015 kom han på 7.-plass i juniorklassen, og ved Den store styrkeprøven Lillehammer - Oslo 2015 kom han på 4.-plass.
2015/16
Han vant fellesstarten ved junior-NM i skiskyting 2016 i januar. Han deltok ved Vinter-OL for ungdom 2016, der han ble beste utøver i skiskyting med to gullmedaljer og én sølvmedalje. Han fikk sølv på sprinten, bak Emilien Claude fra Frankrike, og vant jaktstarten. I tillegg deltok han på Norges stafettlag som vant mixstafetten.
Han kom på femteplass i 18-årsklassen i Norgescupen i skiskyting for junior 2015/16.
2016/17
I Junior-NM i skiskyting 2017 kom han på fjerdeplass på sprinten i 19-årsklassen, og kom også på fjerdeplass på stafetten i klassen menn 17-21 år. Han ble tatt ut til å delta i ungdomsklassen i Junior-VM i skiskyting 2017, der han fikk bronse på sprinten og kom på sjetteplass på jaktstarten, og han kom på 13.-plass på normaldistansen. Han fikk også gull på stafetten sammen med Jørgen Krogsæter og Vebjørn Sørum.
Under Norgesmesterskapet i skiskyting 2017 deltok han på Oppland SSK 1 som fikk sølv på 3 x 6 km mix-stafett. Han vant 19-årsklassen under Norgescupen i skiskyting for junior 2016/17, ni poeng foran Mathias Skrede.
Paul Speratus
Paul Speratus, (født 13. desember 1484 i Schwaben, død 12. august 1551 Marienwerder, nå Kwidzyn) var en tysk, katolsk prest som forlot den katolske kirke og sluttet seg til Martin Luther.
Sivert Bakken
2017/18
I september deltok han i NM i rulleskiskyting 2017, og fikk der sølv på sprinten i klassen M20-21. Han deltok i klassen M20/21 i Junior-NM i skiskyting 2018, og fikk der bronse på sprinten. Han kom på 17.-plass på fellesstarten og kom på fjerdeplass på stafetten sammen med Oppland SSK lag 1.
Paul Speratus
Prestetjeneste
Speratus studerte teologi i Freiburg im Breisgau, Paris og Wien og ble doktor i teologi, men også i jus og filosofi. Han ble utnevnt til keiserlig pfalzgreve. Før han konverterte til reformasjonen i 1520 var han fra 1514 til 1520 prest i Salzburg, så noen måneder i Dinkelsbühl i Bayern. I 1520 kom han til Würzburg som stiftspredikant.
Sivert Bakken
2017/18
Han deltok i Junior-NM i skiskyting 2018, og kom der på 22.-plass på normaldistanse, og deltok på Norges lag som fikk sølv på stafetten. Han kom på sjuendeplass i 20/21-årsklassen i Norgescupen i skiskyting for junior 2017/18.
Paul Speratus
Prestetjeneste
Her sluttet han seg til reformasjonen og måtte flykte fra byen etter at han hadde oppgitt sølibatet og giftet seg. Under en preken i Stefansdomen i Wien 12. januar 1522 angrep han igjen sølibatet, og etter den ble han ekskommunisert som kjetter. Han reiste videre til Iglau i Mähren, hvor hans tanker falt i god jord og han fikk et embete av byrådet, men biskopen av Olmütz sørget for at han ble fengslet og dømt til å bli brent på bål. Han ble imidlertid benådet etter å ha lovet å forlate landet.
Fra 1523 var han i Wittenberg og hjalp Luther med litterært arbeid. i 1524 ble han kalt til hoffpredikant i Königsberg. Senere ble han en av de første biskopene i Pommern, hvor han ble boende til han døde.
Salmedikter
Speratus var en stor salmedikter. Allerede i Luthers første salmesamling, Achtliederbuch fra 1524, finner vi tre salmer av Speratus. I Norsk Salmebok og Norsk salmebok 2013 finner vi Guds Sønn er kommet til oss ned. Den var også i Landstads reviderte salmebok (nr. 512) og i Nynorsk Salmebok (nr. 827).
Sivert Bakken
2018/19
I Junior-EM i skiskyting 2019 startet han med en fjerdeplass på 15 km normaldistanse. På miksstafetten fikk han sølv sammen med Hilde Fosse, Randi Sollid Nordvang og Vebjørn Sørum, og han vant sprinten foran Tim Grotian og Tommaso Giacomel.
Huacchis (distrikt)
Huacchis er et distrikt i provinsen Huari i regionen Ancash i Peru. Distriktets nasjonale statistikkode er 021006 og hovedstaden er Huacchis. Distriktet ble opprettet den 14. desember 1954.
Robert Stene
Robert Stene (født 6. januar 1983) er en norsk fotballspiller som spiller for Nardo Fotballklubb.
Han har tidligere spilt for Stavanger, Randaberg, Hønefoss, Freidig, Strindheim, Byåsen, Nidelv, Ranheim, Fredrikstad, Levanger og Melhus.
Stenes primærposisjon er spiss, men han kan også spille som hengende spiss eller offensiv midtbane.
Tom Killin
Tom Killin (født 30. mars 1950) er en skotsk rullestolcurlingspiller.
Egeiske øyer
Nesten alle de egeiske øyene hører til Hellas og er delt mellom ni administrative periferier. Tyrkia eier øyene Imbros (Gökçeada), Tenedos (Bozcaada) og åtte småøyer utenfor vestkysten.
Områdene rundt noen av øyene, og luftrommet over dem, er kilden til en pågående strid mellom Hellas og Tyrkia. «De italienske egeiske øyer» (italiensk: Isole Italiane dell-’Egeo) ble tidvis brukt som navn på de egeiske øyene Italia erobret under den italiensk-tyrkiske krigen i 1912 og som ble annektert i 1923. Disse øyene, hovedsakelig Dodekanesene, var italienske frem til 1947.
Gentio do Ouro
Gentio do Ouro er en kommune i delstaten Bahia i nordøstregionen av Brasil.
Huachis (distrikt)
Huachis er et distrikt i provinsen Huari i regionen Ancash i Peru. Distriktets nasjonale statistikkode er 021007 og hovedstaden er Huachis. Distriktet ble opprettet den 2. januar 1857.
Kari Øyre Slind
Kari Øyre Slind (født 22. oktober 1991 på Oppdal) er en norsk langrennsløper som representerer Oppdal IL. Hun er yngre søster av tvillingsøstrene Astrid og Silje Øyre Slind, som også er langrennsløpere.
Idrettskarriere
I 2008 vant hun gull på 5 km i junior-NM, på tiden 12.18,8. Samme år fikk hun bronse ved Spar Cup i langrenn, i klassen K17 år.
Helge Waal
Helge Waal (født 24. april 1940) er en norsk professor i psykiatri og har rusmisbruk og avhengighet som fagfelt. Han er professor emeritus ved Senter for rus- og avhengighetsforskning (SERAF) og ble i 2003 tildelt Fagrådets pris for godt rusfaglig arbeid av Det medisinske fakultet i Oslo. I 2008 ble hans forskning og rolle som veileder utsatt for kritikk fra flere hold.
Kari Øyre Slind
Idrettskarriere
I 2009 vant hun gull på sprint fri teknikk i junior-NM, i klassen 18 år.
Helge Waal
Han var direktevalgt medlem av Røa bydelsutvalg for Sosialistisk Venstreparti i perioden 1999–2003. Helge Waal har skrevet en rekke fagbøker. I 2016 publiserte han lærebok i rus medisin (Rus og avhengighet) sammen med Jørg Mørland. Han har også publisert 'Det urolige hjerte' (1991), biografi til hans mor Nic Waal som er en berømt barnepsykiater.
Kari Øyre Slind
Idrettskarriere
I mars 2010 deltok hun i Junior-NM på ski, her ble det 5.-plass på 15 km klassisk og sølv på 5 km fristil. I tillegg fikk hun gull på 4x3,75 km stafett, da hun deltok på Sør-Trøndelags førstelag sammen Anne Kjersti Kalvå, Silje Dahl Benum og Tine Aagaard. Samme år debuterte hun også i verdenscupen, i sprint i Drammen.
Bundefjorden Seilforening
Bundefjorden Seilforening (stiftet i 1939) er en seilforening fra Oslo, med aktiviteter for både konkurranse- og turseilere. Klubblokalene er på Malmøya, samme sted som Ormsund Roklub holder til.
Kari Øyre Slind
Idrettskarriere
Hun deltok på Oppdals stafettlag ved Norgesmesterskapet på ski 2012, der de kom på 4.-plass på 3 x 5 km. Året etter, ved Norgesmesterskapet på ski 2013 i januar, fikk hun bronse på 3 x 5 km stafett. Hun ble også tatt ut til U23-VM på ski 2013, der hun fikk bronse på 15 km skiathlon, bak Ragnhild Haga og Debora Agreiter.
Ved Norgesmesterskapet på ski 2015 vant Oppdal 3 x 5 km stafett, med alle tre søstrene Øyre Slind på laget. I tillegg kom hun på 5.-plass på lagsprint fri teknikk og 6.-plass på 30 km klassisk.
Bundefjorden Seilforening
Klubben tilbyr seilkurs for barn fra ca 8 år og oppover. Her brukes Optimistjoller, som er den største båtklassen i verden. Bundefjorden Seilforening har hatt flere deltakerre i internasjonale mesterskap.
Maksim Braun
Maksim Braun (født 16. april 1993) er en kasakhstansk skiskytter.
Han representerte Kasakhstan under Vinter-OL 2018 i Pyeongchang, hvor han ble nummer 61 på normaldistansen.
I november 2018 ble han suspendert av IBU på grunn av mistanke om doping.
Kari Øyre Slind
Idrettskarriere
Slind ble rangert som nummer 447 på listen over de tusen beste idrettsutøverne i Trøndelag i avisa Nidaros sin kåring i 2022.
I 2021 ble hun tilknyttet langløpslaget Team Koteng Eidissen for å gå langløp i Ski Classics.
Australia’s Got Talent
Australia's Got Talent er Australias versjon av programmene America's Got Talent, Britain's Got Talent, Norske Talenter osv
Esther (1916)
Esther er en britisk stumfilm fra 1916, regissert av Maurice Elvey.
Handling
Historien er sentrert rundt en persisk dronning som forsøker å motsette seg en vesirs komplott mot jødene.
Daniel Attias
Daniel Attias (født 1951) er en amerikansk regissør som har hatt regi på flere episoder av TV-serier som blant annet Melrose Place, Beverly Hills 90210, Det gode liv i Alaska, Sopranos, Alias, Seks fot under, It's Always Sunny in Philadelphia, House M.D., True Blood, Entourage, Deadwood og Homeland.
Han regidebuterte med skrekkfilmen Silver Bullet (1985), men gikk raskt over til TV. Han første regioppdrag for TV var en episode av Miami Vice (1986) og hans første større oppdrag var for tv-serien Beverly Hills 90210 hvor han regisserte 20 episoder i perioden 1990 til 1994.
Whole Foods Market
Whole Foods Market er en amerikansk matvarekjede som selger næringsmidler som benevnes Whole Food. Det innebærer blant annet at de næringsmidlene som selges skal inneholde naturlige ingredienser i så stor utstrekning som mulig, samt at de ikke er blitt foredlet mer enn nødvendig. Selskapet ble etablert i 1978 av John Mackey og Rene Lawson. Den første butikken åpnet i Austin i Texas. Gjennom diverse sammenslåinger og oppkjøp har antallet butikker økt til flere enn 100 per 1999.
I 2003 ble selskapet den første landsdekkende næringsmiddelkjeden i USA som fikk status som selger av certified organic-produkter. Selskapet er engasjert i miljøspørsmål og sosiale forhold og har fått flere utmerkelser for sitt arbeid.
I 2017 ble selskapet kjøpt opp av Amazon.com for 13,7 milliarder amerikanske dollar.
Nivå (videospill)
Nivå, også kalt bane, level eller brett, er et uttrykk som refererer til trinn i videospill. Slike nivåer inneholder som regel et sett oppgaver eller utfordringer i et bestemt virtuelt miljø og med en bestemt vanskelighetsgrad. En må løse disse oppgavene eller oppnå en gitt poengsum for å gå videre til neste trinn eller nivå i spillet. Verbet å levle vil si å fullføre et slikt trinn og videre til neste oppgavesett, men «å levle» er også brukt om å oppnå et nytt nivå/level for sin spillerfigur.
Personer som arbeider med å skape nivåer for videospill har tittelen «leveldesigner» (fra engelsk: level designer), og er en del av spilldesign.
Nivå og level kan også referere til vanskelighetsgrad, og kan også referere til en spillfigurs erfaring, hvor en figur ofte får nye evner og egenskaper ved nye levler.
Asdøltjern
Asdøltjern er et tjern i Vestmarka, på grensen mellom Asker og Lier kommuner i Viken. Det ligger 266 meter over havet og har et areal på 0,08 km².
Flyulykken kjent som Asker-ulykken skjedde her i 1972.
Glória
Glória er en kommune i delstaten Bahia i nordøstregionen av Brasil.
ButterFly
ButterFly er det 16. studioalbumet til artisten Barbra Streisand, spilt inn og utgitt i 1974. Produsenten for albumet var Streisands daværende kjæreste Jon Peters. Albumet inneholder moderne popmusikk fra et rikt antall låtskrivere, så vel som tolkninger av eldre poplåter. I et intervju med Larry King har Streisand sagt at ButterFly er det albumet hun er minst fornøyd med.
Albumet solgte til gull i USA med et salg av 500 000 eksemplarer.
Huantar (distrikt)
Huantar er et distrikt i provinsen Huari i regionen Ancash i Peru. Distriktets nasjonale statistikkode er 021008 og hovedstaden er Huantar.
Vasilij Podkorytov
Vasilij Podkorytov (kasakhisk: Василий Подкорытов) (født 11. januar 1994) er en kasakhstansk skiskytter.
Gainford (County Durham)
Gainford som er lokalisert i området Teesdale er hovedsakelig et jordbruksdistrikt og har den laveste befolkningstettheten i England. Storbyer som York, Newcastle, og Durham ligger likevel kun en times kjøretur unna. I februar 2008 var det 589 boliger i sognet Gainsford. I henhold til folketellingen i 2011 har landsbyen en befolkning på 1133 innbyggere, noe som er beregnet til 1175 for 2014.
Vasilij Podkorytov
Han representerte Kasakhstan under Vinter-OL 2018 i Pyeongchang, hvor han ble nummer 62 på normaldistansen.
I november 2018 ble han suspendert av IBU på grunn av mistanke om doping.
Gainford (County Durham)
Landsbyen har to puber, Cross Keys og Lord Nelson. På andre siden av vegen A67 ligger den katolske kirken St. Osmund, bygd i gotisk arkitektur, designet av Thomas Gibson fra Newcastle, og åpnet formelt i 1855 av biskop William Hogarth av Hexham. Å spasere langs elven Tees er populært blant yngre, hundeeiere og sportsfiskere. Gangstien går forbi den lokale kirken St. Mary’s fra 1200-tallet. Landsbyen har også et teater, Academy Theatre. På 1800-tallet hadde Gainford et eget spa.
Historie
Lenge før den normanniske erobringen i 1066 var Gainford kjent som et religiøst sentrum. I angelsaksisk tid var Gainford sentrum for et gods, del av den northumbriske kongregasjon til Cuthbert av Lindisfarne (død 687). Landbykirken St Mary's (dedikert jomfru Maria) står på det samme sted som et tidligere angelsaksisk kloster som ble bygd av biskop Ecgred av Lindisfarne tidlig på 800-tallet. Navnet Gainford indikerer at stedet først var etablert som et vadested over elven Tees. Stedet lå i skyggen av en hellende slette ned mot elven. Det var godt med vannkilder, selv i tider med tørke.
Landsbyen er uten tvil eldre enn dette. Vadestedet, som ble kalt for ford eller wath, het henholdsvis Gainford og Barforth, var av stor betydning i romersk tid. Foruten gode vannkilder har elven gitt vann for drikke og vask, muligheten for å fløte tømmer og fiske, særlig laks. Elven har også gitt kraft til en mølle som opprinnelig lå ved Neeshams Willows rett oppstrøms for broen Barforth Bailey.
I middelalderen ble området overtatt av nordboere, vikinger. Arkeologer har funnet norrøne skulpturer ved Gainford og en del av disse kan bli sett utstilt i Durhamkatedralen. Flere av skulpturene har vist både norrøn og lokal northumbrisk innflytelse. Til tross for større bosetning av norrøne folk synes det som om lokale angelsaksere forble de mest betydelige landeierne i området langs breddene av Tees.
Da klosteret mistet mye av sin betydning i løpet av 1000- og 1100-tallet gikk også landsbyen tilbake. Den nåværende kirken ble bygget på slutten av 1100-tallet eller tidlig på 1200-tallet, dedikert til jomfru Maria. På denne tiden var Gainford ikke den eneste bosetning i området. Det var antagelig også en liten landsby ved Dyance hvor levninger av jordvoller fortsatt er synlig, og tillegg var det også andre bosetninger ved Balmer Hill, hvor det en gang var et kapell og en eneboerhytte. I tiden etter middelalderen i tidlig moderne tid ble landsbyen et sentrum og markedssted for området. Landsbyen fikk ny betydning og økt vekst. Større hus ble bygget, som Gainford Hall, og en liten skole ved kirken.
På 1800-tallet hadde landsbyen sitt eget spa. I dag (per 2016) er dens fremste trekk en uforstyrret landsbypark (village green), en jakobinsk hall og georgiansk gate kalt High Row. I 1864 hadde sognekirken forfalt, men ble restaurert for over 3000 pund. Under restaureringen ble det funnet flere skulptursteiner fra før den normanniske erobringen. Flere fragmenter av angelsaksiske kors ble bevart, og blant de eldste var et romersk alter, dedikert til guden Jupiter Dolichenus. Det meste av jorda har tilhørt familien Vane siden 1634. Nedtegnelser har opplyst at befolkningen besto av 445 mennesker i 1801, var på sitt høyest med 1200 innbyggere i 1920 og var redusert til 1008 i folketellingen i 2001.
Landsbykorset
Mot den vestlige enden av landsbyparken er det et steinkors på et kvadratisk fundament. Sistnevnte er antatt å være fra middelalderen, men korset i seg selv er viktoriansk. Det er datert til 1897 og ble reist i forbindelse med dronning Victorias diamantjubileum. Korset ble gjort av firmaet Isaac Charge and Son fra Gainford. Korset har et noe medtatt skaft og et korshode av angelsaksisk type. Minneplatens inskripsjon henviser til dronningens jubileum og datoen 20. juli 1897.
Tyrkia under Vinter-OL 2010
Tyrkia under Vinter-OL 2010. Fem sportsutøvere fra Tyrkia i tre ulike grener deltok under Vinter-OL 2010 i Vancouver i Britisk Columbia i Canada 12. til 28. februar 2010.
Iver Nordseth
Iver Nordseth har vært representant i Fylkestinget for Møre og Romsdal siden 1999 og er leder for Trafikktryggingsutvalget (FTU) i Møre og Romsdal. Fra 2014 er han leder av Nordmøre Næringsråd.
Mikito Tachizaki
Mikito Tachizaki (født 17. mai 1988) er en japansk skiskytter.
Han representerte Japan under Vinter-OL 2018 i Pyeongchang, hvor han ble nummer 64 på normaldistansen.
Paul McCartney
James Paul McCartney (født 18. juni 1942 i Liverpool i England) er en britisk multi-instrumentalist, komponist, skuespiller og låtskriver. Han er mest kjent som ett av de to mest kreative medlemmene i musikkgruppen The Beatles. Ved siden av musikken har han engasjert seg i flere politiske spørsmål, som vegetarianisme og kampen mot landminer.
McCartney begynte sin musikkarriere med bandet The Quarrymen (1957–1960), der John Lennon var ubestridt leder og sologitarist. I en kort periode tok McCartney over som sologitarist, før hans venn George Harrison ble bandets faste sologitarist. Da ble McCartney rytmegitarist, før han gikk inn som bassist etter at den første bassisten sluttet i 1961. Innen da hadde bandet skiftet navn til The Beatles. McCartneys første innspilling (en privat i ett eksemplar), «In Spite of All the Danger», var et samarbeid med Harrison, men deretter samarbeidet han med Lennon. Sammen ble låtskriverparet Lennon/McCartney blant verdenshistoriens mest suksessrike komponistpar. The Beatles hadde til sammen 20 hits som toppet de amerikanske hitlistene. Av disse var McCartney kreditert låtskriver sammen med Lennon for samtlige McCartney spilte mange instrumenter, inkudert sologitar («Taxman»), blokkfløyte («The Fool on the Hill»), trommer («Back in the USSR») og piano («A Day in the Life»). McCartney interesserte seg for moderne musikk, kunst og litteratur, og engasjerte seg i en rekke prosjekter i London.
Etter at The Beatles ble oppløst, begynte han som soloartist, før han så dannet bandet Wings (1971–1980). Etter perioden med Wings har han drevet solokarriere, der han også har samarbeidet med blant andre Stevie Wonder, Michael Jackson og Kanye West. Han har hatt ni listetopper som soloartist eller med Wings. Så sent som i 2018 toppet ett av hans album albumistene til Billboard. Han har også gitt ut flere klassiske verk.
Han startet Liverpool Institute for Performing Arts, en høgskole for scenekunst, musikk og lydteknikk. Han har også en rekke ganger holdt forelesninger for studentene og utdelt diplomer til avgangsstudenter.
McCartney står oppført i Guinness rekordbok som den mest fremgangsrike komponist innenfor moderne populærmusikk. Han har skrevet over 50 sanger som har kommet på «topp ti» på hitlistene. I 1965 ble han, sammen med de andre medlemmene i The Beatles, utnevnt til medlem av Order of the British Empire av dronning Elizabeth II. I 1997 ble han adlet til ridder. Musikkmagasinet Rolling Stone rangerer McCartney som tidenes nest beste låtskriver, foran John Lennon og kun forbigått av Bob Dylan.
Biografi
McCartney kom fra en familie fra Irland og Isle of Man, og vokste opp i fattige kår. Faren, Jim McCartney, var selv musiker, og påvirket Paul McCartney musikalsk. Fjorten år gammel mistet Paul McCartney moren, og ett år senere møtte han John Lennon. De to inkluderte også George Harrison og en roterende gruppe utfyllende bandmedlemmer. Sammen med Pete Best og Stuart Sutcliffe dro de til Hamburg i Tyskland, der de gjennomførte mange svært tøffe konsertprogram i kjellere i Hamburgs røde distrikt. Dette førte til at de ble svært gode til å underholde og opptre. McCartneys styrke som sanger var å synge høye toner, og å kunne synge annenstemmen.
I 1962 fikk The Beatles, etter mange avslag, endelig kontrakt med George Martin i EMIs datterselskap Parlophone, der de lyktes å spille inn egenkomponerte sanger. Fra da av har McCartney fremført i hovedsak egne sanger. McCartney utviklet seg både i The Beatles og etterpå som en låtskriver som kombinerte gode melodier med avansert musikkforståelse, og skapte en rekke banebrytende sanger. I tillegg til solokarriere, hadde han sitt eget band, Wings, på 1970-tallet, og har flere samarbeid med andre artister bak seg.
På et personlig plan var han den eneste i The Beatles som i mesteparten av sin karriere ikke var gift. Han hadde et forhold til skuespilleren Jane Asher, men de to gled fra hverandre, og i 1969 giftet han seg istedet med Linda Eastman og adopterte hennes datter fra et tidligere ekteskap, Heather. Familien, som ble utvidet med Mary i 1969, Stella i 1971 og James (1977), flyttet til Skottland til en liten gård, og etter noen år ble begge overbeviste vegetarianere. Linda døde i 1998, og fire år senere ble Paul McCartney gift med Heather Mills. Dette ekteskapet varte i under seks år, før de skilte seg i 2008. I 2011 giftet McCartney seg for tredje gang, da med Nancy Shivell.
Genealogi
Paul McCartney har irske røtter på både mors- og farssiden. Hans oldefar på farssiden James McCartney II ble født i Irland ca. 1845. James var sønn av en polstrer som sannsynligvis rømte fra Irland på grunn av den store hungersnøden da James ble født. Vi vet at James møtte Elizabeth Williams, en datter av en kjelemaker, og at de to giftet seg i 1864. To år senere ble Joseph McCartney, Paul McCartneys farfar, født. Oldefaren på farssiden het Owen Moan, og i 1880 fikk han sønnen Owen Mohan (altså med h), som rømte tolv år gammel fra Tullynamalrow i Monaghan i Irland til Glasgow i Skottland. Der jobbet han med å levere kull. Tretten år senere, i 1905, giftet han seg med Mary Theresa Danher, født 1877. Hun ble født i Liverpool etter at faren, John Danher flyttet fra Limerick til England der han reiste om for å installere gasslys. Han var gift med Jane Baines. Owen og Mary Theresa fikk datteren Mary Patricia Mohin den 29. september 1909. Hun var det andre barnet av fire, der tre vokste opp. I 1919 døde Mary Theresa i barsel, og faren dro først hjem til Irland før han giftet seg på nytt, visstnok på grunn av en medgift på £100, og dro tilbake til England. Mary mislikte den nye moren sterkt, og rømte til morens familie.
Joseph McCartney jobbet hele livet sitt som bladskjærer på Copes tobakkfabrikk. Selv om det var strengt forbudt, tok han med seg tobakk fra jobben og solgte det i bytte for mat. På fritiden spilte han ess-tuba i fabrikkens brass-band, og ble dermed den første i familien McCartney som opptrådte med å spille musikk. 29 år gammel giftet han seg med 21 år gamle Florence «Florrie» Clegg, datter av fiskehandleren Paul Clegg. Florence og Joseph fikk til sammen ni barn, men bare syv overlevde barndommen. Av disse var James «Jim» McCartney nummer fem i rekken, om enn den tredje som overlevde barndommen. Familien McCartney var tett sammenknyttet, og det var lite krangel internt. Joseph oppfordret barn til å bli med på å synge eller spille instrumenter da han øvde på tuba, og Jim viste seg som en brukbar sanger og en god pianist. Jim var døv på det ene øret etter å ha falt av en mur som ung gutt. Han jobbet også på teater, men hans karriere var innen bomull, en tradisjonelt stor inntektskilde i Liverpool. Jim, ofte kalt «Gentleman Jim» på grunn av sine gode manerer, dannet sitt eget band kalt Jim Mac's Syncopated Band eller bare Jim Mac's Band. I 1925 giftet Mary Mohins fetter, Bert Danher, seg med Jim McCartneys søster Anne. Det tok imidlertid en god stund før da femten år gamle Mary og Jim fattet interesse for hverandre. I mellomtiden valgte Mary å bli jordmor, og utviste stor dyktighet
Jim og Mary møttes ettersom Mary bodde hos Jims mor. Under et bombeangrep i 1940 rakk de å bli bedre kjent, og de to giftet seg 8. april året etter. Mary McCartney var katolsk, og selv om Jim McCartney var protestantisk, anså han seg som agnostiker. De giftet seg derfor i det katolske kapellet St. Swithin's. Hun tok hans etternavn.
Huari (distrikt)
Huari er et distrikt i provinsen Huari i regionen Ancash i Peru. Distriktets nasjonale statistikkode er 021001 og hovedstaden er Huari.
Paul McCartney
Barne- og ungdomsår
Familien bodde først i Sunbury Road 10, og så på en rekke adresser på kort tid. Jim McCartney jobbet i forskjellige jobber for å hjelpe til med krigsinnsatsen ettersom bomullsproduksjonen ble redusert på grunn av problemer med import av råvarer. I januar 1944 fikk Paul McCartney en bror, Peter Michael, som fikk kallenavnet Mike. Da krigen var over fikk Jim McCartney tilbake jobben på bomullsfabrikken, men tidene hadde forandret seg, og lønnen var lavere. Moren måtte der for slutte som hjemmeværende for Paul og Mike og i stedet bli helsesøster. I 1947 ble hun bydelsjordmor, noe som inkluderte et nytt hus som de ikke måtte betale leie for i Western Avenue 72 i Speke. Dette var et byggeområde i en relativt fattig del av Liverpool. Byen var en typisk arbeiderklasseby, og McCartney-familien definitivt arbeiderklasse. Det var kaldt og lite mat. Likevel var Western Avenue 72 et av de bedre stedene ettersom de ikke betalte leie og kunne fyre litt ekstra. Siden faren fikk tilbake jobben på bomullsfabrikken etter krigen, ble økonomien også noe bedre. Den nye boligen ble også et sted storfamilien ofte møttes til lystige lag.